Аляксандр Іванавіч Бас

Аляксандр Іванавіч Бас (нар. 17 жніўня 1971)  — беларускі ваенны дзеяч, генерал-маёр (2022)Полковник Александр Бас теперь генерал.

 Біяграфія 
Нарадзіўся ў вёсцы Хотамель.

У 1992 годзе скончыў Чалябінскае вышэйшае танкавае каманднае вучылішча імя 50-годдзя Вялікага Кастрычніка.

Прайшоў шлях ад камандзіра танкавага ўзвода 50-й гвардзейскай мотастралковай дывізіі да начальніка штаба танкавага батальёна 50-й асобнай гвардзейскай механізаванай брыгады 28-га армейскага корпуса.

Пасля заканчэння ў 2002 годзе камандна-штабнога факультэта Ваеннай акадэміі Рэспублікі Беларусь далейшую службу праходзіў на пасадах памочніка начальніка аператыўнага аддзялення і начальніка разведкі — начальніка разведвальнага аддзялення штаба 38-й асобнай гвардзейскай мабільнай брыгады, начальніка разведкі — начальніка разведвальнага аддзялення Галоўнага штаба сухапутных войск, намесніка начальніка цэнтра – начальніка Аператыўна-мабілізацыйнага аддзялення 72-га гвардзейскага аб’яднанага вучэбнага цэнтра падрыхтоўкі прапаршчыкаў і малодшых спецыялістаў, начальніка штаба – першага намесніка камандзіра 11-й асобнай гвардзейскай механізаванай брыгады, камандзіра 6-й асобнай гвардзейскай механізаванай брыгады.

Па завяршэнні навучання на факультэце Генеральнага штаба беларускай Ваеннай акадэміі прызначаны на пасаду намесніка начальніка – начальніка інспекцыйнага ўпраўлення Галоўнай ваеннай інспекцыі Узброеных Сіл Рэспублікі Беларусь.

У 2020 годзе стаў намеснікам камандуючага войскамі Заходняга аператыўнага камандавання.

У 2023 годзе заняў пасаду начальніка галоўнага ўпраўлення баявой падрыхтоўкі Узброеных Сіл. На гэтай пасадзе, у прыватнасці, кіраваў мерапрыемствамі па падрыхтоўцы расійскіх вайскоўцаў беларускімі інструктараміК защите Союзного государства готовы! Как проходит подготовка военных региональной группировки войск.

У 2024 годзе прызначаны камандуючым войскамі Паўночна-Заходняга аператыўнага камандавання.

 Санкцыі 
На фоне расійска-ўкраінскай вайны ў 2022 годзе трапіў пад санкцыі ЕС і Вялікабрытаніі як уцягнуты «ва ўдзел або падтрымку палітыкі і дзеянняў, якія дэстабілізуюць Украіну ці падрываюць або пагражаюць тэрытарыяльнай цэласнасці, суверэнітэту і незалежнасці Украіны»Alexander Ivanovich BAS.

 Узнагароды 
 Медаль «За бездакорную службу» II ступені (2019)Бас Аляксандр Іванавіч на сайце «Узнагароды Беларусі»

 Крыніцы 

 Спасылкі 
 Біяграфія на сайце МА РБ 

Катэгорыя:Генерал-маёры (Беларусь)
Катэгорыя:Беларускія асобы ў Чорным спісе ЕС
Катэгорыя:Выпускнікі Чалябінскага вышэйшага танкавага каманднага вучылішча
Катэгорыя:Выпускнікі Ваеннай акадэміі Рэспублікі Беларусь